hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ru ky ru hu ru ky ru ky ru ky ru ky ru ky ru cv ky ru ky ky ru ky ky bg ky ru ru ky ru ky ru ky ru ky ru ky ru ky ru da fr
"Фабула", 29.09.11 - 4-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
БАКИЕВЧИЛЕР БИЙЛИККЕ КАЙТСА, САДЫРКУЛОВГО ТАГДЫРЛАШ БОЛОРБУЗ!
Бакиев куулгандан кийин келген бийлик бир топ иштерде чабалдык кылып койгонун, бирин убагында билип-көрүп турсак, экинчисин кийин-кийин билип жатабыз. Эми алардын баарын санай берген деле болбойт, орчундууларынан айтып калалы.
Аныбыз ошол болуп турат: биринчиден, Бакиевди жана анын жакындарын качырып жиберди. Ошол, Бакиев кулаардан аз мурун эле Топчукебиз Тургуналиев айткан: "Чек араны жабыш керек, баарын тегиз камаш керек" - деп. Топчукебиздин сөздүн түз маанисиндеги көрөгөчтүгүн Убактылуу бийликтин кээ бир мүчөлөрү шылдың катары да көрүп койгон. Ал ал болуп, анан бул жерде калгандарды четинен камап, ошол камалган бойдон сот жообуна тартыштын ордуна жанагы "үй камагы" дегенге чыгарып эркелетип турушпадыбы. "Үй камагы" деген немең катынынын койнуна жатуу укугун гана бербестен, телефон аркылуу ишти иритип, чиритип турууга да укук берет экен. Бул кийинки бийликтин экинчи жаңылыштыгы болуп турат. Бекназаров мырзанын "көсөмдүгү" ошол жагдайды жаратты. Ал тараптагы "жашыл акчалар" жөнүндө так-даанасын билбейт экемин, билгендер айтпай койбойт…
Үчүнчү жаңылыштыгы - ашкере гумандуу болобуз деген чолок ой менен бакиевчилерди парламенттик шайлоого катыштырып, алардын парламентти басып алуусуна, башкарып калуусуна сонун шарт түзүп берди. Андан кийин биригип туруп Бакиевди кулаткан топ кийин өздөрү "ичтен ирип" беришти. Оңой эмес Текебаев менен Алымбековдор тескери кетти, Тургуналиевди токойчу кыла коюшуп "түбүнө" жетишти… Раевди андан жогору коюшту, керектүү Сариевдин кереги тийбеди, акча талаша да кетишти окшойт. "Окшойт" дейинчи…
Парламенттик башкаруу келип баягы бакиевчилер бүтүндөй мамлекетти башкарабыз деп, ошол парламентте каалаганын кылып, комиссиядан комиссия түзүп, өз кызыкчылыктрын катыра бүтүрүп, өкмөт тарапка өз кишилерин болушунча орноштуруп, айтор, чалмакейди чалды да турду. Сотторду сорттойт элек, "чиригин" ыргытып, тазасын коет элек деп ураан чакырып туруп, ал иштин да тамтыгын кетирди.
Чынын айтканда, президент Отунбаева да, президент Атамбаев да парламенттин аша чаап кеткен жолун тосууга биротоло жарап бере алган жок. Анткени, алар жалгыз болушту. Отунбаева, Атамбаев, Текебаев, Сариев, Тургуналиев, Каптагаев, Алымбеков, Чотонов сыяктуулар кандай да болбосун биримдигин жоготпой бир муштум болуп турганда ошол муштумга туруштук берчү "тумшук" болмокпу?! Маселен, Ташиев эмес Машиевдин тумшугу болсо да "түздөлүп" турбайт беле. Баарынан өкүнүчтүүсү Бакиевдер оппозициянын түбүнө жетебиз деп турганда "менин Сиздерге каршы эч кандай каршылыгым жок" деп, "Сиз" дегенди эңкейе, эпилдей айтып Америкасына кире качкан Байболовду ИИМгин, андан соң Генпрокуратураны башкартып салышты. ИИМге тың министр керек болсо Мелис Турганбаев даяр турбады беле, Рысалиев ошондо эле тизгин тарттырбаган калыбында болчу. Болбогон шылтоо менен Отунбаеваны баш кылып бакиевчилерден коргоп, таягын да жеп жүргөн Кубанычбек Кадыровду ишинен айдашты. Ал жигит да бир топ ишке жарап бермек. Байболовдон мурун иштеген Генпрокурор Ибраев Америкага качкан эмес, суксуңдап кызмат сурап турган да эмес, бир топ дурус иштерди жасап жаткан…анын ордуна Байболовду отургуза коюшту эле , ал эргулуң дароо эле коррупция жолун тандап жиберди.
Парламентти башкарабыз деген үч коалиция мамлекеттеги болгон-турган бийликтин баарын бөлүп турушту, ошондогу талашты айт, кызматтын баарын "ит тыткандай" кылды. Райондогу бандиттердин баары бир сыйрадан аким, айыл өкмөт башчысы, мекеме, ишканалардын башчысы болуп иштеп турушту. Кээ бир кримтоптор кадимкидей эле кээ бир облустарды, райондорду башкарып турганын эстеп алып тегеренип-тегеренип кетип жатпайбызбы. Баарынан жаманы мурунку муфтий ажыны баш кылып далай адамды барымтага алып, тоноп турушкандарды көзөмөлдөп, уюштурган милийсанын кадимки эле полковниктери болгону жүрөктү титиретип, жиниңди ай-асманга чыгарып жатпайбы. Бакиевчилер басып алган элдин мүлкүн кайрадан элге алалы дегенге каршы турган сотторго, кай бир парламентте отургандарга кайсы сынды берип куурамакпыз?!
Токсондон ашуун адамды атып өлтүргөн өлтүргүчтөр эмдигиче соттолбой келет, соттомок турсун, кайра күч кылып жатпайбы "бизде күнөө жок" деп. Ошолордун бири килейген бир орус бар экен, жапа чеккен тарапты кадимкидей эле күнөөлөп жатат. "Форумдун" жанында тынч митинг болгон эмес, куралдуу чыгуу болгон" деп жатпайбы. Кана, спецназчы менен жөн милийса октон өлдү? Эки курсант каза болду, өздөрү граната жардырып алып дагы бирөө өлдү окшойт. Сот процесси ушул темп менен, ушул жагдай менен жүрүп олтурса, жанагы курман болгон шордуулар жоопко тартылышы мүмкүн…
Жогорудагыдай кылып санай берсек, "абракадабра" мааниси бери жакта калар. Шашпай баам салган адамга кашкая көрүнүп тургандыр, 7-апрелден берки мамлекетибиздин жашоосу "маданияттуу анархия же ошондой эле хаос" абалында болуп келген тура. Кудай бир сактаптыр да… дале сактап турат дейли, аталган абалды унутпайлы.
Мына, эми президенттик шайлоо күчүнө кирди.
Курманбек Бакиевдин иниси Марат Бакиев бакиевчилерди Алматыга чогултуп, "бүтүндөй түштүк тарап бир талапкерди - Адахан Мадумаровду колдоп туруп президенттикке шайлап, бийликти толугу менен кайра алыш керек" дегенди айтып чайлашыптыр деген да кабар кетти. Эми бул кабарды калп дештин өзү туура эмес болор. Бакиевдер жана бакиевчилер миллиондогон долларды чачып, бийликти кайра басып алуу пландарынын үстүндө иштеп жатканы, кээсин ишке ашырып жаткандары бешиктеги баладан кийинкилердин баарына эле маалым болуп турат. Алардын аракетине маани бербей коюш болбойт. Бакиев эми бир бийликти басса, анда кыргызың өмүр бою Бакиевдердин тебелендисинде турмуш улайт… ал маанини чечмеле да элестетип көр… ошондо Садыркуловдун тагдырына жүздөгөн азаматтарыбыз туш келиши кантип жомок болмок?! Садыркуловду өлтүрткөн Жаныш деген желмогузу кадимкидей эле Кыргызстанда желип-жортуп жүрөт деген имиш да небактан жашап келет. "Баланча деген уюшкан кылмыш тобунун мүчөлөрүн кармадык" - деп Рысалиев мырза жакшы айтып жатат, бирок, анабашылары кармалбай турбайбы, Жаныш деген жан алгычы жүрбөйбү.
Карачы эй, мамлекеттин бүтүндөй бийлиги колунда турат, кай министрликтин рычагы болсо да колунда, ошондой болгондон кийин Садыркуловду муунтуп өлтүрүп, мыкаачы, кан ичкич болбой эле, "саясий өлүккө" айландырып салса болмок да. Бакиевдерге адам өмүрү деген чычкан өлүмүнөбү же чымын өлүмүнөбү барабар экен да.
Бакиевдер эми бир бийликке келсе, анда экинчи жолу бийликти алдырбайт. Анткени, "сүткө оозу жакшы күйдү", эми эч качан ысык сүт ууртабайт! Пиночет, Муббарак, Каддафи, Салех сыяктуу диктаторлор Бакиевдердин жанында "чилиш" баасында калат.
Дале болсо жаканы мыкчый кармап тобо келтиресиң, таң каласың: ушу Бакиевдердин колунда бүтүндөй бир мамлекеттин эмнеси болсо ошонусунун баары турду. Ошондо байлыгынан көзү тойгуча эмес, өзү тойгуча алып, мейли, бийликти деле узурпациялап, анан элин дурус бакканга аракет кылбайт беле. Биз окшогон бир ууч калкы бар элин багып кетүүгө кимдин болбосун да колунан келет. Анткени, байлык да, шарт да, баары-баары бар. Эки президенттин ниети гана жок болуп турбадыбы!
Президент болуп бакиевчинин бири шайланды дегенче дароо эле Бакиевдер бүт келет да ишмалдабыз чыгат. Алар аябагандай зор күч. Анткени, алардын колунда кыргыз элинин байлыгы толугу менен турат, ал аз байлык эмес. Акча кандай мааниге ээ экендигин даана билип бүтпөдүкпү, акча дегениң ажалды гана жеңе албайт экен, калганы акча үчүн бир шилтемдик иш экен…патриотизм, жана башка "шайтанизмдердин" баары акчанын кулу тура!
Демек, президент кылып Бакиевге, анын саясатына кан-жаны менен каршы турган адамды гана шайлашыбыз керек. Ал адам Алмазбек Атамбаев экендигин баарыбыз билебиз.
Атамбаев президент болуп шайланса, келчү жакшылыктарды санап бүтө албаспыз!
кыргыз тилиндеги гезит "Форум"
email • архив • редакция
Бабанов өзү түптөгөн "Республика" партиясынын атынан "Өлкө үчүн!", "Республика үчүн!" деген ураан алдында күркүрөгөн той берди...
Мышык майга жетпей, "сасык" дейт...
Т.Акматов менен М.Абакировдун "разборкасы"…
БАКИЕВЧИЛЕР БИЙЛИККЕ КАЙТСА, САДЫРКУЛОВГО ТАГДЫРЛАШ БОЛОРБУЗ!
"Республика" Таласта Ала-Тоодой эт тартып, Ала-Көлдөй чык кылды
өтчү мезгил эми келди
Эмил Алиев, "Ар-Намыс" партиясынын төрагасынын орун басары:
"Келгиле комиссия түзөлү, иликтейли" - дешип, жеке кызыкчылыктарын көздөп атышат"
Мирбек Асанакунов, Ысык-Көл облусунун губернатору:
"Менин губернатор болуп дайындалышым саясатка да, шайлоого да байланыштуу эмес..."
Кара жаак акын Калык атанын
"Анарбайдын көпүрөсү - Европага байланыштырган көпүрө"
Ишенимге ээ боло албаган тыюу салууну тандайт
Колдонуп жүргөн символикаларыбызды ыйык сактайлы!
Псориаз- териңди тескери сыйрыйт!
ActionTeaser.ru - ???????? ???????